CELEX: C2007/020/47
Language: da
Date: 2007-01-27 00:00:00
Title: Sag T-383/06: Sag anlagt den 19. december 2006 — Icuna.com mod Parlamentet

27.1.2007   
            
            
               DA
            
            
               Den Europæiske Unions Tidende
            
            
               C 20/31
            
         Sag anlagt den 19. december 2006 — Icuna.com mod Parlamentet
   (Sag T-383/06)
   (2007/C 20/48)
   Processprog: fransk
   Parter
   
      Sagsøger: Icuna.com SCRL (Braîne-le-Château, Belgien) (ved avocats J. Windey og P. de Bandt)
   
      Sagsøgt: Europa-Parlamentet
   Sagsøgerens påstande
   
               —
            
            
               Europa-Parlamentets beslutning af 1. december 2006, hvorved et bud fra selskabet MOSTRA fik tilslag, mens sagsøgerens bud i forbindelse med udbud EP/DGINFO/WEBTV/2006/2003, blev afvist, annulleres.
            
         
               —
            
            
               Fællesskabet pålægges et erstatningsansvar uden for kontraktforhold, og Europa-Parlamentet tilpligtes at betale sagsøgeren 58 700 EUR i erstatning for de udgifter, som er afholdt som led i udbuddet; der tilkendes erstatning for ikke-økonomisk tab som følge af skaden på omdømmet, og der udpeges en sagkyndig til vurdering af dette tab.
            
         
               —
            
            
               Europa-Parlamentet tilpligtes under alle omstændigheder at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Europa-Parlamentets beslutning, hvorved sagsøgerens bud i forbindelse med udbud EP/DGINFO/WEBTV/2006/0003, parti 2: programindhold, med henblik på oprettelsen af Web-tv til Europa-Parlamentet (1), blev afvist.
   Sagsøgeren gør til støtte for sit søgsmål for det første gældende, at proceduren, som førte til den anfægtede beslutning, er behæftet med en åbenbar ulovlighed som følge af, at retsaktens ophavsmand ikke havde kompetence hertil, og at der er sket en tilsidesættelse af finansforordningens artikel 101 (2) og en tilsidesættelse af artikel 149 i forordning nr. 2342/2002 (3).
   For det andet gør sagsøgeren gældende, dels at Parlamentet har truffet en beslutning i modstrid med den, som oprindeligt var blevet udsendt den 7. august 2006, og som gav sagsøgeren tilslag på kontrakten, uden at denne kursændring begrundes, dels at de udvælgelseskriterier, der er taget hensyn til i den anfægtede beslutning, ikke er dem, der blev anvendt i forbindelse med Parlamentets første beslutning, og ikke i sig selv er fastsat i udbudsbekendtgørelsen. De udvælgelseskriterier, der er indeholdt heri, er følgelig blevet tilsidesat ligesom principperne om ligebehandling, gennemsigtighed og begrundelsesforpligtelse.
   
      (1)  Udbudsbekendtgørelse »Web-tv til Europa-Parlamentet« (EFT 2006 S 87-91412)
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (3)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).